text: Knivstikker fortsat fængslet
  28 juni 2012 kl. 15.28
  Den 40-årige tyske turist fik forlænget sin fængsling for knivstikkeriet i Christiansfeld, hvor en 21-årig mand fra Sønderborg døde.
  Turisten har indrømmet, at han natten til den 9. juni stak den unge mand med en kniv efter at de to mænd havde været i klammeri. Han henholder sig til, at det skete i nødværge. 
  Dommeren valgte torsdag at forlænge fængsling til begyndelsen af august. I den tid skal han mentalundersøges. Manden har ingen tilknytning til Danmark og for at undgå, at han flygter, valgte dommeren af forlænge varetægtsfængslingen.
  
  Trak kniv
  Den 40-årig blev anholdt , da han kom slentrende tilbage til gerningsstedet. Da politiet henvendte sig til ham, trak han en kniv mod politibetjenten, som måtte anvende peberspray for at pacificere den mistænkte, som herefter blev anholdt. 
  Den 21-årige Kasper Jacob, som døde af knivstikkene, er fra Christiansfeld og var i byen for at besøge nogle venner. Kasper Jacob var gartnerlærling i Sønderborg.
  